
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ 
ДЪРЖАВНО ГОРСКО СТОПАНСТВО СРЕДЕЦ

гр. Средец, ПК 8300, ул. „Васил Коларов” №92, тел. 05551/33-93, факс 34-12, e-mail:dgssredets@uidp-sliven.com
ЗАПОВЕД
№РД – 10 –167/ 15.10.2025 г.

гр. Средец, обл. Бургас

        На основание чл. 23, ал. 1, т. 1 и ал. 2 от „Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти” (посл. изм. и доп. ДВ брой 26 от 29 март 2019 г.), наричана по-долу Наредбата, чл. 174, ал. 2 от Закона за горите и утвърден от мен Протокол на 15.10.2025 г. на Комисия, назначена със заповед № РД-10-166/15.10.2025 г. за провеждане на процедура Открит конкурс за възлагане извършването на дейността „Добив на дървесина – сеч, извоз, сортиране и рампиране на маркирана дървесина до временни складове” в обект №2511 „Колоница, открит с моя Заповед № РД-10-149/29.09.2025 г., след като прецених, че констатациите и решенията на комисията са законосъобразни и правилни:
   ОБЯВЯВАМ:
1. Класиране на участниците за изпълнител на услугата: „Добив на дървесина – сеч, извоз, сортиране и рампиране на маркирана дървесина до временни складове” в обект №2511 „Колоница”
            1.1. На първо място се класира: „ДЪБРАВА” ООД
            1.2. На второ място се класира: Няма класиран участник
2. Отстранени от участие участници: Няма
                                                                       ОПРЕДЕЛЯМ:
3. За изпълнител на дейността „Добив на дървесина (сеч, извоз, сортиране и рампиране на маркирана дървесина до временен склад)” в обект №2511 „Колоница” - „ДЪБРАВА” ООД, с ЕИК 207288411, с предложена цена 28048,00 лева (двадесет и осем хиляди четиридесет и осем лева) без ДДС.
                                                            НАРЕЖДАМ:

4. В 14-дневен срок от съобщаването на настоящата заповед, изпълнителят, определен с т. 3 от същата заповед или упълномощен негов представител да се яви в административната сграда на ТП „ДГС Средец“, гр. Средец, обл. Бургас, за сключване на договор за извършване на дейността „Добив на дървесина (сеч, извоз, сортиране и рампиране на маркирана дървесина до временен склад)”  обект №2511 „Колоница”.
5. В 5-дневен срок от издаване на заповедта, определеният за изпълнител участник следва да представи на възложителя документите по чл. 35, ал. 5 от Наредбата:

5.1. всички необходими документи, доказващи обстоятелствата за техническа и кадрова обезпеченост, които е декларирал: 

- справка за действащи трудови договори на квалифицирани работници, минимум 3 (трима), назначени за дейността „Добив на дървесина”, издадена от съответната ТД на НАП, актуална към датата на подписване на договора и свидетелства за правоспособност за работа със земеделска и горска техника на същите работници;

- документ за собственост, наем или лизинг на минимум 3 (три) бензиномоторни триона – заверени копия на фактури, документ за лизинг или договори за наем (за срок не по-малък от срока на действие на договора).
5.2. свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран;

5.3. удостоверение от органите на Национална агенция по приходите, че участникът няма парични задължения към държавата, установени с влязъл в сила акт на компетентен държавен орган.

Документите по т. 5 следва да са валидни към датата на подписване на договора и се представят в оригинал или заверено от участника копие. При представяне на заверено копие участникът представя и оригинала за сравнение.

6. Договор не се сключва с участник, определен за изпълнител, който: 

а) има парични задължения към държавата, установени с влязъл в сила акт на компетентен държавен орган.

б) има парични задължения към ЮИДП ДП, гр. Сливен, установени с влязъл в сила акт на компетентен държавен орган.

7. На основание чл. 23, ал. 3 от Наредбата и във връзка с чл. 60, ал. 1 от АПК, допускам предварително изпълнение на настоящата заповед със следните мотиви: 

            7.1. Добитата дървесина ще се раздава основно на служители на ТП „ДГС Средец”, по чл.193 от ЗГ, в т.ч. и пенсионери. С оглед на закъснялото задоволяване на служителите и пенсионерите с дърва за огрев е необходимо в най-кратък срок те да бъдат обезпечени с оглед запазване на социалните функции на ведомството. 

            7.2. Добитата дървесина ще се извозва традиционно по черни камионни горски пътища, които през предстоящия зимен сезон ще се преовлажнят от падналите валежи. В резултат при извоза на дървесината тези преовлажнени пътища ще се повредят. С цел това да бъде избегнато с допускане на предварителното изпълнение ще извозва през по-сухия късноесенен период и повредите върху пътищата ше бъдат минимизирани.
            7.3  Подадено е заявление за допускане на предварително изпълнение с вх. №ОД-03-28/15.10.2025 г. съгласно чл.60 ал.1 от АПК.   

           С оглед изложеното следва, че са налице предвидените в чл. 90, ал. 2, т. 1 от АПК предпоставки за допускане на предварително изпълнение на акта, тъй като всички заинтересовани страни са поискали това. Разпореждането за предварително изпълнение може да се обжалва чрез административния орган пред съда, в тридневен срок от съобщаването му.

8. Настоящата заповед да се съобщи на заинтересованите лица по реда на чл. 61 от АПК и да се публикува на интернет страниците на ЮИДП ДП, гр. Сливен и ТП „ДГС Средец”.

9. Настоящата заповед може да се обжалва чрез Директора на ТП „ДГС Средец” пред Административен съд – гр. Бургас, по реда на АПК в четиринадесетдневен срок от съобщаването й.

10. Контрол по изпълнение на Заповедта възлагам на инж. Иван Сяколов – зам.-директор при ТП „ДГС Средец”.

          Налице е  положен подпис
/заличен на осн. чл. 4, т. 1 

от регламент ЕС 2016/679/
ИНЖ. ГЕОРГИ ГАГОВ
ДИРЕКТОР НА ТП „ДГС СРЕДЕЦ“

– ...................  –    ................2024 г. 

